b'\n_START_ARTICLE_\nCoop Cooplowski\n_START_SECTION_\nHahmo\n_START_PARAGRAPH_\nCoop on isokokoinen mies, joka on omistanut el\xc3\xa4m\xc3\xa4ns\xc3\xa4 autoille, TV:lle ja videopeleille. Kaikki t\xc3\xa4m\xc3\xa4 vuosien saatossa on tullut hy\xc3\xb6dyksi, kun h\xc3\xa4n osti kahdella dollarilla Megas-nimisen robotin romuttamolta. Autojen tuunaajana h\xc3\xa4n teki robotille uudenlaisen muodon muutoksen ja v\xc3\xa4rj\xc3\xa4si maalipinnan uudenlaiseksi, hot rod tyyliseksi, jossa koristaa keltaiset liekit. Kivan saapuessa tulevaisuudesta Coopin luokse kertomaan omistavansa t\xc3\xa4m\xc3\xa4n robotin, joka oli tarkoitettu pelastamaan maapallo Glorfteilta, h\xc3\xa4n p\xc3\xa4\xc3\xa4tti jatkaa sen teht\xc3\xa4v\xc3\xa4\xc3\xa4. Kiva oli aluksi aikomassa ottaa Megasin ohjat k\xc3\xa4siins\xc3\xa4, mutta huomasi olevansa tiet\xc3\xa4m\xc3\xa4t\xc3\xb6n uusitussa ohjaamossa, jonka Coop teki autostaan. T\xc3\xa4m\xc3\xa4n my\xc3\xb6t\xc3\xa4 h\xc3\xa4n tyytyi vain auttamaan Coopia auton takapenkilt\xc3\xa4. Aluksi Kiva ep\xc3\xa4ili Coopin taitoja, kun he kohtasivat ensimm\xc3\xa4isen vihollisen, mutta pian h\xc3\xa4n oli \xc3\xa4llistynyt Coopin taidoista, jotka olivat per\xc3\xa4isin vuosien videopelien pelailusta, jonka aikana h\xc3\xa4n on rikkonut l\xc3\xa4hes jokaisen videopelin piste-enn\xc3\xa4tyksen. T\xc3\xa4m\xc3\xa4n my\xc3\xb6t\xc3\xa4 h\xc3\xa4nest\xc3\xa4 on tullut paras mecha-pilootti, jolle ei ole l\xc3\xb6ytynyt vertaista vastustajaa. Toisaalta osa h\xc3\xa4nen voitoistaan on pelkki\xc3\xa4 vahinkoja ja osa saapuvista vihollisista on Coopin tahattomia virheit\xc3\xa4, kuten kerran Coop luuli er\xc3\xa4st\xc3\xa4 intergalaktista vankilaa videopeliksi ja vapautti vahingossa monia avaaruusolioita tuhoamaan kaupunkiaan. Taistelujen aikana mik\xc3\xa4\xc3\xa4n ei my\xc3\xb6sk\xc3\xa4\xc3\xa4n pysy ehyen\xc3\xa4 ja taistelujen j\xc3\xa4lkeenkin Coop aiheuttaa tuhoa enemm\xc3\xa4n kuin oli tarkoitus._NEWLINE_Maailman pelastajan roolista huolimatta, Coop on eritt\xc3\xa4in rento, joka ei ota mit\xc3\xa4\xc3\xa4n vakavasti. H\xc3\xa4nell\xc3\xa4 onkin kyky taistella mit\xc3\xa4 tahansa vihollista vastaan, mutta huolimattomuutensa takia usein tuhoaa puolet kaupungistaan. Coop ei my\xc3\xb6sk\xc3\xa4\xc3\xa4n ole j\xc3\xa4rjin \xc3\xa4lyk\xc3\xa4s, mutta h\xc3\xa4nell\xc3\xa4 on suuri oikeudentaju. Autoista kiinnostuneena Coop omistaa vuoden 1970 Barracuda muskeliauton. H\xc3\xa4n on lis\xc3\xa4ksi eritt\xc3\xa4in hyv\xc3\xa4 k\xc3\xa4sist\xc3\xa4\xc3\xa4n ja hallitseekin mekaanikon taidon. Elektroniikan osaamisestakin on ollut hy\xc3\xb6ty\xc3\xa4, kun h\xc3\xa4n viritteli Megasin virtajohtoja ohjaamoon. Autojen, television ja videopelien lis\xc3\xa4ksi h\xc3\xa4nen intohimonsa on ruoka. Pienest\xc3\xa4 l\xc3\xa4htien innokkaana sy\xc3\xb6j\xc3\xa4n\xc3\xa4 h\xc3\xa4nest\xc3\xa4 on kasvanut todella isokoinen ja ylipainoinen kaveri. Coop on my\xc3\xb6s moninkertainen nakinsy\xc3\xb6j\xc3\xa4 mestari kotikaupungissaan, sy\xc3\xb6ty\xc3\xa4\xc3\xa4n joka kerta yli 100 nakkia.'